রেখার নাকি তাঁর মেকআপ কিটের সঙ্গে কথা বলার অভ্যাস। আলোকচিত্রী জয়েশ শেঠ বললেন, ‘প্রথম যখন দেখি রেখা লিপস্টিকের সঙ্গে কথা বলছেন, আমি সত্যিই একটু ঘাবড়ে গিয়েছিলাম। কিছুক্ষণ পর দেখলাম নিজের লিপস্টিক, ব্লাশঅন, চুল, এমনকি কস্টিউমের সঙ্গেও কথা বলতে শুরু করলেন। একদম বাচ্চাদের মতো করে ওগুলো হাতে নিয়ে বোঝাচ্ছেন। ধরুন, একটা লেস জামার ওপরে ঠিকভাবে বসছে না। রেখা বললেন, “কাম অন বেবি…”। আমি জিজ্ঞেস করলাম, কার সঙ্গে কথা বলছেন? রেখা বললেন, “জয়েশ, দে আর মাই বেবিজ। ডু ইউ ওয়ান্ট টু সি দেম লিসেন টু মি?” এরপর নিজের দোপাট্টাটা অ্যাডজাস্ট করতে করতে ফোল্ডটাকে বোঝালেন, ঠিক যেমনটি চাইছেন, সেভাবেই যেন “সে” বসে থাকে! তখন ছবি তুলব কী, এসব দেখে আমার তো পুরো আকাশ থেকে পড়ার অবস্থা!’